باوەڕەشانی
باوەڕەشانی یان باباڕەشانی شارەدێیەکە، کەوتووەتە گوندەواری باوەڕەشانی، ناوچەی چەنگ ئەڵماس، شارستانی بیجاڕ، پارێزگای سنە، ڕۆژھەڵاتی کوردستان، ئێران.
ئەم شارەدێیە ناوەندی گوندەواری باوەڕەشانیە.

ناو 
دەڵێن لە دەورانی کۆندا حەوت برا ھاتوونەتە ئەم مەڵبەندە و ھەرکام لە شوێنێکدا نیشتەجێ بوون، کە ئێستا ئەو شوێنانە بەناوی ھەرکام لەو برایانە ناودێر دەکرێت وەک(باوەگوڕگوڕ، باوەنەزەر، باوەفەقێ، باوەسورخە، باوەوسێن، باوەڕەشانی، باوەکەرەم).

مێژوو

جوگرافیا 

باوەڕەشانی ھاوسنوورە لەگەڵ ئەم گوندانە:
 لە باکوورەوە لەگەڵ گوندی گەرەچیا. 
 لە باشوورەوە لەگەڵ گوندی کونامار.
 لە ڕۆژھەڵاتەوە لەگەڵ گوندی سەڵەواتاوا. 
 لە ڕۆژاواوە لەگەڵ گوندی شوشتەری.

دانیشتووان 
 بە پێی سەرژمێریی گشتیی جەماوەر و خانووی ئێران لە ساڵی ٢٠١٦دا، ژمارەی دانیشتووانی ئەم شارەدێیە (٥٠٩)کەس و (١٦٠)خێزان بووە.
 دانیشتووانی شارەدێکە تورکن.
 بە تورکی دەدوێن.

ئایین 
 ئایینی خەڵکی ئەم شارەدێیە ئیسلام (شیعە)یە.

بەروبوومی کشتوکاڵ 
ھەبوونی زەوی کشتوکاڵی بەراو و دێمی بەپیت و بوونی ئاوی زۆری سەرزەوی و ژێر زەوی و ئاوھەوای کوێستانی و دابارینی بارانی گونجاو ساڵانە، ئەمانە ھەمووی ھۆکارن بۆ ئەوەی کە بەرووبوومێکی باش بەرھەم بێت لە گەنم و جۆ و نۆک و نیسک و ماش و پەتاتە و تووتن و ھتد لەم شارەدێیەدا.

ھەروەھا کەش و ھەوای گونجاوی ئەم شارەدێیە وەھایە کە دەست بدات بۆ رەز و باخ کە لە باخەکانی سێو و ھەرمێ و قەیسی و گێلاس و ھەڵوژە و قۆخ و ...ھتد. وەچەندەھا دارو درەختی خۆڕسکی بەردار و بێبەر لە ناوچەکەدا ھەیە.

ئەمانەش ببینە 

 پێڕستی گوندەکانی شارستانی بیجاڕ

سەرچاوەکان 

شارستانی بیجاڕ
بیجاڕ
بیجاڕ
گوندەکانی شارستانی بیجاڕ
گوندەکانی ڕۆژھەڵاتی کوردستان
شارەکانی پارێزگای کوردستان